pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โอนจ่ายเงินแก่ผู้ถือบัตรสวัสดิการฯ ที่ไม่เคยได้รับสิทธิโควิด-19
วันเสาร์ที่ 4 กรกฎาคม 2563
โอนจ่ายเงินแก่ผู้ถือบัตรสวัสดิการฯ ที่ไม่เคยได้รับสิทธิโควิด-19
วันเสาร์ที่ 4 กรกฏาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงการคลังจ่ายเงินให้แก่ผู้ถือบัตรสวัสดิการแห่งรัฐ จํานวนกว่า 1,140,000 คน ที่ไม่เคยได้รับสิทธิจากมาตรการช่วยเหลือเยียวยาผู้ที่ได้รับผลกระทบจากโรคโควิด-19 ของภาครัฐมาก่อน ตามมติครม. ที่ให้ช่วยเหลือ 1,000 บาทต่อราย เป็นเวลา 3 เดือน (ตั้งแต่เดือนพ.ค. – ก.ค. 63) โดยโอนเงินเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ ครั้งเดียว 3,000 บาท ในวันนี้ เพื่อบรรเทาภาระค่าใช้จ่ายของประชาชนที่ได้รับผลกระทบจากโรคโควิด-19 อย่างไรก็ตาม สําหรับผู้ที่มีข้อสงสัยหรือไม่ได้รับสิทธิ สามารถสอบถามข้อมูลเพิ่มเติมได้ที่ Call Center กรมบัญชีกลาง หมายเลขโทรศัพท์ 0 2270 6400
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้า ขยายผลแผนงานโครงการต่อเนื่อง เร่งเครื่องสู่เป้าหมายเกษตร 4.0
วันพฤหัสบดีที่ 23 พฤศจิกายน 2560
กระทรวงเกษตรฯ เดินหน้า ขยายผลแผนงานโครงการต่อเนื่อง เร่งเครื่องสู่เป้าหมายเกษตร 4.0
กระทรวงเกษตรฯ เดินหน้าขับเคลื่อนจัดทํางบประมาณรายจ่ายประจําปี 2562 ขยายผลแผนงานโครงการต่อเนื่อง เร่งเครื่องสู่เป้าหมายเกษตร 4.0
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ได้กําหนดให้ปี 2561 เป็นปีแห่งการยกระดับคนและการบริหารจัดการมาตรฐานสินค้าเกษตรสู่เกษตร 4.0 โดยมีเป้าหมายบริหารจัดการนวัตกรรมและเทคโนโลยี Demand และ Supply สมดุล มูลค่าสินค้าเกษตรเพิ่มขึ้นทั้งด้านคุณภาพ ราคา และจํานวนผลิตภัณฑ์เกษตรแปรรูป โดยมุ่งเน้นการดําเนินการแผนงานโครงการการพัฒนาศักยภาพการผลิตภาคเกษตร 15 แผนงาน พร้อมทั้งลดความเหลื่อมล้ําและสร้างความมั่นคง โดยให้ความสําคัญเรื่องเกษตรแบบแปลงใหญ่ การสร้างองค์ความรู้ให้กับเกษตรกรโดยผ่านศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) Zoning by Agri-Map ตลอดทั้งการจัดหาเครื่องจักรกลทางการเกษตรเพื่อลดแรงงานของภาคเกษตรและเพิ่มประสิทธิภาพ ซึ่งเป็นเรื่องใหม่ที่จะเพิ่มเข้ามา ทั้งนี้ กระทรวงเกษตรฯ ได้เตรียมการจัดทํางบประมาณรายจ่ายประจําปี 2562 โดยนําแผนงานโครงการในปี 2560 - 2561 มาขยายผลต่อเนื่องสู่เป้าหมายให้เร็วขึ้น
นายวิณะโรจน์ ทรัพย์ส่งสุข เลขาธิการสํานักงานเศรษฐกิจการเกษตร กล่าวว่า ตามที่กระทรวงเกษตรฯ ดําเนินงานตามนโยบาย Smart Agricultural Curve มีแนวทางในการจัดทํางบประมาณประจําปี 2562 ประกอบด้วย 1) ยุทธศาสตร์ชาติระยะ 20 ปี (พ.ศ. 2560 – 2579) 2) แผนพัฒนาเศรษฐกิจและสังคมแห่งชาติ ฉบับที่ 12 3) แผนพัฒนาการเกษตรในช่วงแผนพัฒนาการเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) 4) นโยบายความมั่นคงแห่งชาติ และ 5) นโยบายสําคัญของรัฐบาล โดยให้ความสําคัญกับแผนงานบูรณาการเชิงยุทธศาสตร์ โดยเฉพาะแผนงานบูรณาการการพัฒนาศักยภาพการผลิตภาคเกษตร และได้เตรียมความพร้อมในการขับเคลื่อนโครงการสําคัญตามนโยบายของกระทรวงเกษตรและสหกรณ์ ทั้ง 15 โครงการ อย่างต่อเนื่อง โดยบูรณาการร่วมกับหน่วยงานในสังกัดกระทรวงเกษตรฯ ได้แก่ 1) การบริหารจัดการทรัพยากรน้ํา 2) ระบบส่งเสริมเกษตรแบบแปลงใหญ่ 3) ศูนย์เรียนรู้การเพิ่มประสิทธิภาพการผลิตสินค้าเกษตร 4) Zoning by Agri-Map 5) พัฒนาเกษตรกรสู่ Smart Farmer 6) พัฒนาสถาบันเกษตรกรรูปแบบประชารัฐ 7) ธนาคารสินค้าเกษตร 8) เกษตรอินทรีย์ 9) ส่งเสริมเกษตรทฤษฎีใหม่ 10) การจัดระเบียบประมงให้เป็นไปตามมาตรฐาน 11) พัฒนาศูนย์เมล็ดพันธ์ข้าว 12) ส่งเสริมการเพิ่มมูลค่าสินค้าและการใช้เครื่องจักรกลทางการเกษตรทดแทนแรงงาน 13) ตลาดสินค้าเกษตร 14) พัฒนาคุณภาพสินค้าเกษตรสู่มาตรฐาน (GAP) และ 15) การช่วยเหลือด้านหนี้สินสมาชิกสหกรณ์/กลุ่มเกษตรกร
ทั้งนี้ รัฐมนตรีว่าการกระทรวงเกษตรฯ ได้มุ่งเน้นที่จะผลักดันการดําเนินงานตามนโยบายให้เป็นรูปธรรม ไม่ว่าจะเป็นระบบส่งเสริมเกษตรแบบแปลงใหญ่ โดยนํา Zoning by Agri-Map มาใช้ประโยชน์ในการขับเคลื่อน การเพิ่มความรู้ในการประกอบอาชีพอย่างเหมาะสมให้แก่เกษตรกร ผ่านศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) การส่งเสริมสร้างตลาดสินค้าเกษตร รวมทั้งการสร้างความเข้มแข็งกับให้กับสถาบันเกษตรกร ตลอดทั้งการเพิ่มคุณค่าสินค้าเกษตรในเรื่องของการแปรรูป เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีสักการะเจ้าแม่โต๊ะโมะ พร้อมพบปะประธานมูลนิธิเจ้าแม่โต๊ะโมะ และตัวแทนสมาคมชาวไทยเชื้อสายจีน 4 สมาคม (สมาคมฮกเฮี้ยน สมาคมแต้จิ๋ว สมาคมแคะ และสมาคมไหหลำ)
วันจันทร์ที่ 20 มกราคม 2563
นายกรัฐมนตรีสักการะเจ้าแม่โต๊ะโมะ พร้อมพบปะประธานมูลนิธิเจ้าแม่โต๊ะโมะ และตัวแทนสมาคมชาวไทยเชื้อสายจีน 4 สมาคม (สมาคมฮกเฮี้ยน สมาคมแต้จิ๋ว สมาคมแคะ และสมาคมไหหลํา)
นายกรัฐมนตรีสักการะเจ้าแม่โต๊ะโมะ พร้อมพบปะประธานมูลนิธิเจ้าแม่โต๊ะโมะ และตัวแทนสมาคมชาวไทยเชื้อสายจีน 4 สมาคม (สมาคมฮกเฮี้ยน สมาคมแต้จิ๋ว สมาคมแคะ และสมาคมไหหลํา)
วันนี้ (20 มกราคม 2563) เวลา 07.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายณัฏฐพล ทีปสุวรรณ รัฐมนตรีว่าการกระทรวงศึกษาธิการ นายเทวัญ ลิปตพัลลภ รัฐมนตรีประจําสํานักนายกรัฐมนตรี นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม และคณะ ออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานนราธิวาส ตําบลโคกเคียน อําเภอเมืองนราธิวาส จังหวัดนราธิวาส
จากนั้น เวลา 09.40 น. ณ ศาลเจ้าแม่โต๊ะโมะ เทศบาลเมืองสุไหงโก-ลก อําเภอสุไหงโก-ลก จังหวัดนราธิวาส นายกรัฐมนตรีสักการะเจ้าแม่โต๊ะโมะ โดยนายกรัฐมนตรีกล่าวภายหลังสักการะฯ ว่า ได้อธิษฐานขอพรให้ประชาชนอยู่เย็นเป็นสุข มีความปลอดภัย คิดหวังสิ่งใดขอให้สําเร็จทุกอย่าง เสร็จแล้วนายกรัฐมนตรีได้พบปะกับประธานมูลนิธิเจ้าแม่โต๊ะโมะ และตัวแทนสมาคมชาวไทยเชื้อสายจีน 4 สมาคม (สมาคมฮกเฮี้ยน สมาคมแต้จิ๋ว สมาคมแคะ และสมาคมไหหลํา) และสมาคมอิสลามสุไหงโก-ลก โดยนายกรัฐมนตรีได้สอบถามประวัติความเป็นมาของศาลเจ้า พร้อมกล่าวแสดงความเป็นห่วงทุกคน และกล่าวชื่นชมว่าบ้านเมืองสะอาดเรียบร้อยดี ขอให้ร่วมมือกันเดินหน้าพัฒนาประเทศเพราะรัฐบาลไม่สามารถทําได้ฝ่ายเดียว
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ผลักดันงานสัมมนา ASEAN CSA Summit 2017 ปรับเปลี่ยนภาครัฐสู่การเป็นรัฐบาลดิจิทัล
วันจันทร์ที่ 19 มิถุนายน 2560
กระทรวงดิจิทัลฯ ผลักดันงานสัมมนา ASEAN CSA Summit 2017 ปรับเปลี่ยนภาครัฐสู่การเป็นรัฐบาลดิจิทัล
กระทรวงดิจิทัลฯ
นายวีระศักดิ์ กิติวัฒน์ ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวต้อนรับผู้เข้าร่วมการประชุมเชิงวิชาการในงาน ASEAN CSA Summit 2017 ซึ่งสํานักงานรัฐบาลอิเล็กทรอนิกส์ (องค์การมหาชน) (สรอ.) ร่วมกับ สมาคมความมั่นคงปลอดภัยคลาวด์ประเทศไทย (CSA Thailand Chapter) จัดงานสัมมนาดังกล่าวขึ้นเป็นวันที่สอง โดยเป็นการประชุมเชิงวิชาการระดับอาเซียน ด้านระบบรักษาความปลอดภัยบนคลาวด์ สําหรับผู้บริหารและบุคลากรด้านไอที ร่วมกับ CAT Telecom, True IDC, VMWare, AIT & NetApp, PaloAuto, HPE และ Dimension Data & Shcneider ซึ่งมีเนื้อหาสอดคล้องกับยุทธศาสตร์ที่ 4 ของกระทรวงดิจิทัลเพื่อเศรษฐกิจและสังคม เรื่อง “การปรับเปลี่ยนภาครัฐสู่การเป็นรัฐบาลดิจิทัล” ตามนโยบายการสร้างประเทศไทยเข้าสู่ยุค Thailand 4.0 ของรัฐบาล เมื่อวันที่ 15 มิถุนายน 2560 ณ โรงแรมเซ็นทารา แกรนด์ แอท เซ็นทรัลพลาซ่า ลาดพร้าว กรุงเทพฯ
***********************
รัฐบาลไทย-ข่าวทำเนียบรัฐบาล-กรมเจ้าท่ากำหนดแผนปฏิบัติงานและมาตรการเพื่อความปลอดภัยทางน้ำในช่วงเทศกาลสงกรานต์
วันพุธที่ 12 เมษายน 2560
กรมเจ้าท่ากําหนดแผนปฏิบัติงานและมาตรการเพื่อความปลอดภัยทางน้ําในช่วงเทศกาลสงกรานต์
กรมเจ้าท่า (จท.) กระทรวงคมนาคม กําหนดแผนปฏิบัติงานและมาตรการเพื่อความปลอดภัยในช่วงเทศกาลสงกรานต์ 2560 ระหว่างวันที่ 5 – 18 เมษายน 2560
นายศรศักดิ์ แสนสมบัติ อธิบดีกรมเจ้าท่า กล่าวว่า กรมเจ้าท่า (จท.) กระทรวงคมนาคม ได้กําหนดแผนปฏิบัติงานและมาตรการเพื่อความปลอดภัยในช่วงเทศกาลสงกรานต์ 2560 ระหว่างวันที่ 5 – 18 เมษายน 2560 ซึ่งเป็นช่วงวันหยุดติดต่อหลายวัน ทําให้การจราจรทางน้ําเป็นที่นิยมของประชาชน อาจส่งผลให้การใช้บริการท่องเที่ยวและเดินทางทางน้ําคับคั่งตามสถานที่ต่าง ๆ ประกอบกับกระทรวงฯ ได้กําหนดให้ช่วงเวลาดังกล่าว เป็นช่วงการรณรงค์เพื่อป้องกันและลดอุบัติเหตุ การสูญเสียชีวิตและทรัพย์สินของประชาชนจากการเดินทางช่วงเทศกาลสงกรานต์ 2560
แผนปฏิบัติงานและมาตรการเพื่อความปลอดภัยในช่วงเทศกาลสงกรานต์ปี 2560 แบ่งเป็น 2 ช่วง คือ ก่อนเทศกาลและช่วงระหว่างเทศกาล โดย จท. จะตรวจตรา ควบคุม กํากับดูแลท่าเรือ ผู้ควบคุมเรือและการใช้เรือ เพื่อให้เป็นไปตามมาตรฐานความปลอดภัยและความเป็นระเบียบเรียบร้อยในการจราจรทางน้ํา อํานวยความสะดวกให้กับประชาชนและนักท่องเที่ยว รวมทั้งให้การช่วยเหลือและประสานการปฏิบัติการร่วมกับหน่วยงานที่เกี่ยวข้องในกรณีฉุกเฉินหรือกรณีได้รับการร้องขอความช่วยเหลือ
การเตรียมการก่อนเทศกาลสงกรานต์ จท. ได้ออกประกาศกรมเจ้าท่า ที่ 45 เรื่อง มาตรการเพื่อความปลอดภัยในช่วงเทศกาลสงกรานต์ พ.ศ. 2560 ประกาศกรมเจ้าท่า ที่ 46 เรื่อง เตือนให้ใช้ความระมัดระวังในการเดินเรือและใช้เรือในช่วงเทศกาลสงกรานต์ พ.ศ. 2560 คําสั่งกรมเจ้าท่า ที่ 286/2560 เรื่อง จัดตั้งศูนย์อํานวยความปลอดภัยทางน้ํา กรมเจ้าท่า พร้อมทั้งให้เข้มงวดกวดขันในการปฏิบัติให้เป็นไปตามมาตรการเพื่อความปลอดภัยในเทศกาลสงกรานต์ พ.ศ. 2560 คําสั่งกรมเจ้าท่า ที่ 287/2560 เรื่อง จัดตั้งจุดอํานวยความสะดวกและประชาสัมพันธ์ทางน้ําประจําท่าเทียบเรือในเทศกาลสงกรานต์ พ.ศ. 2560 และคําสั่งกรมเจ้าท่า ที่ 288/2560 เรื่องแต่งตั้งคณะทํางานเพื่อตรวจสภาพความปลอดภัยของเรือโดยสาร เรือภัตตาคาร และโป๊ะเทียบเรือในเทศกาลสงกรานต์ พ.ศ. 2560
การปฏิบัติงานช่วงเทศกาล จท. จัดตั้งศูนย์อํานวยความปลอดภัยทางน้ํา ณ ศูนย์ควบคุมปฏิบัติการโทรทัศน์วงจรปิด (CCTV) เพื่อเป็นศูนย์กลางการรับเรื่องและประสานกับหน่วยงานด้านความปลอดภัยเพื่อให้การช่วยเหลือผู้ประสบเหตุ นอกจากนี้จะจัดตั้งศูนย์อํานวยความปลอดภัยทางน้ํา (ส่วนภูมิภาค 1-7) จํานวน 7 ศูนย์ พร้อมด้วยศูนย์อํานวยการความปลอดภัยทางน้ําสาขา จํานวน 42 ศูนย์ เรือตรวจการณ์พร้อมเจ้าหน้าที่ออกตรวจตามจุดสําคัญทั่วประเทศ รวมกําลังพล 560 คน เรือรักษาการณ์ จํานวน 67 ลํา รวมทั้งตั้งจุดประชาสัมพันธ์และเจ้าหน้าที่ประจําท่าเทียบเรือที่มีผู้ใช้บริการหนาแน่น
กรณีเกิดอุบัติเหตุหรือต้องการความช่วยเหลือและสอบถามข้อมูล สามารถแจ้งเหตุหรือติดต่อสอบถามได้ที่ศูนย์อํานวยการความปลอดภัยทางน้ํา จท. หมายเลข 0 2233 1311 – 8 ต่อ 353 หรือสายด่วน 1199 ตลอด 24 ชั่วโมง หรือแจ้งเจ้าหน้าที่ที่อยู่ใกล้ที่สุดเพื่อเร่งประสานงานให้ดําเนินการช่วยเหลืออย่างทันท่วงที
รัฐบาลไทย-ข่าวทำเนียบรัฐบาล-ทส. ร่วมกับ 10 หน่วยงาน ลงนามบันทึกข้อตกลงความร่วมมือ การบริหารจัดการทรัพยากรเพื่อการผลิตอย่างยั่งยืน
วันพฤหัสบดีที่ 31 พฤษภาคม 2561
ทส. ร่วมกับ 10 หน่วยงาน ลงนามบันทึกข้อตกลงความร่วมมือ การบริหารจัดการทรัพยากรเพื่อการผลิตอย่างยั่งยืน
กระทรวงทรัพยากรธรรมชาติและสิ่งแวดล้อม ร่วมกับ 10 หน่วยงาน ลงนามบันทึกข้อตกลงความร่วมมือการบริหารจัดการทรัพยากรเพื่อการผลิตอย่างยั่งยืน ตาม “ศาสตร์แห่งพระราชา” เพื่อใช้ประโยชน์จากทรัพยากรเพื่อการผลิตอย่างคุ้มค่า มีประสิทธิภาพและยั่งยืน
กระทรวงทรัพยากรธรรมชาติและสิ่งแวดล้อม ร่วมกับ 10 หน่วยงาน ลงนามบันทึกข้อตกลงความร่วมมือการบริหารจัดการทรัพยากรเพื่อการผลิตอย่างยั่งยืน ตาม “ศาสตร์แห่งพระราชา” เพื่อใช้ประโยชน์จากทรัพยากรเพื่อการผลิตอย่างคุ้มค่า มีประสิทธิภาพและยั่งยืน
วันนี้ (30 พฤษภาคม 2561) นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ร่วมลงนามบันทึกข้อตกลงความร่วมมือการบริหารจัดการทรัพยากรเพื่อการผลิตอย่างยั่งยืน ระหว่าง กระทรวงเกษตรและสหกรณ์ กระทรวงมหาดไทย กระทรวงกลาโหม กระทรวงศึกษาธิการ กระทรวงการคลัง กระทรวงการท่องเที่ยวและกีฬา กระทรวงวัฒนธรรม มหาวิทยาลัยแม่โจ้ สถาบันเทคโนโลยีพระจอมเกล้าเจ้าคุณทหารลาดกระบัง และมหาวิทยาลัยเทคโนโลยีราชมงคลล้านนา ณ ห้องประชุมกระทรวงเกษตรและสหกรณ์ (ห้อง 115) ถนนราชดําเนินนอก กรุงเทพมหานคร
การลงนามบันทึกข้อตกลงความร่วมมือการบริหารจัดการทรัพยากรเพื่อการผลิตอย่างยั่งยืน ครั้งนี้ ทั้ง 11 หน่วยงาน จะได้ร่วมกันจัดทําและดําเนินโครงการต่าง ๆ ในการบริหารจัดการทรัพยากรเพื่อการผลิตอย่างยั่งยืน ตามแนวทาง “ศาสตร์แห่งพระราชา” โดยเปิดโอกาสให้ชุมชนท้องถิ่นและประชาชนทั่วไปเข้ามามีส่วนร่วมในการบริหารจัดการ ร่วมกันจัดหา พัฒนา และสนับสนุนบุคลากร งบประมาณ วัสดุอุปกรณ์ รวมถึงสิ่งจําเป็นอื่นสําหรับใช้ในการบริหารจัดการทรัพยากรเพื่อการผลิต ตลอดจนแลกเปลี่ยนและเสริมสร้างองค์ความรู้ ประสบการณ์ และข้อมูลทางวิชาการระหว่างกันเพื่อการบริหารจัดการทรัพยากรเพื่อการผลิตอย่างยั่งยืน ต่อไป
รัฐบาลไทย-ข่าวทำเนียบรัฐบาล-สอท.กรุงออตตาวา และ สกญ.นครแวนคูเวอร์ ร่วมกับ สอท.กรุงโตเกียว อำนวยความสะดวกแก่คนไทยที่ตกค้างในแคนาดา เดินทางกลับประเทศไทย [กระทรวงการต่างประเทศ]
วันพุธที่ 27 พฤษภาคม 2563
สอท.กรุงออตตาวา และ สกญ.นครแวนคูเวอร์ ร่วมกับ สอท.กรุงโตเกียว อํานวยความสะดวกแก่คนไทยที่ตกค้างในแคนาดา เดินทางกลับประเทศไทย [กระทรวงการต่างประเทศ]
สถานเอกอัครราชทูต ณ กรุงออตตาวา และสถานกงสุลใหญ่ ณ นครแวนคูเวอร์ ร่วมกับสถานเอกอัครราชทูต ณ กรุงโตเกียว อํานวยความสะดวกแก่คนไทยที่ตกค้างในแคนาดา เดินทางกลับประเทศไทย ด้วยเที่ยวบินพิเศษของสายการบิน ANA
สถานเอกอัครราชทูต ณ กรุงออตตาวา และสถานกงสุลใหญ่ ณ นครแวนคูเวอร์ ร่วมกับสถานเอกอัครราชทูต ณ กรุงโตเกียว อํานวยความสะดวกแก่คนไทยที่ตกค้างในแคนาดา เดินทางกลับประเทศไทย ด้วยเที่ยวบินพิเศษของสายการบิน ANA
เมื่อวันจันทร์ที่ 25 พฤษภาคม 2563 สถานเอกอัครราชทูต ณ กรุงออตตาวา และสถานกงสุลใหญ่ ณ นครแวนคูเวอร์ ร่วมกับสถานเอกอัครราชทูต ณ กรุงโตเกียว อํานวยความสะดวกแก่คนไทยที่ตกค้างในแคนาดา จํานวน 100 คน เดินทางกลับประเทศไทย โดยเที่ยวบินพิเศษของสายการบิน ANA มีกําหนดเดินทางถึงประเทศไทยในวันพุธที่ 27 พฤษภาคม 2563 (แวะพักเปลี่ยนเครื่องที่ท่าอากาศยานฮาเนดะกรุงโตเกียว) ซึ่งนับเป็นครั้งที่ 3 ที่สถานเอกอัครราชทูตฯ และสถานกงสุลใหญ่ฯ ได้ร่วมอํานวยความสะดวกในการจัดส่งคนไทยในแคนาดาเดินทางกลับแล้วรวมทั้งสิ้น 194 คน
สถานเอกอัครราชทูต ณ กรุงออตตาวา และสถานกงสุลใหญ่ ณ นครแวนคูเวอร์ ขอขอบคุณกระทรวงการต่างประเทศ กรมการกงสุล สถานเอกอัครราชทูต ณ กรุงโตเกียว สายการบิน ANA และหน่วยงานไทยที่เกี่ยวข้องที่สนับสนุนการปฏิบัติภารกิจในครั้งนี้ จนประสบความสําเร็จเรียบร้อย
รัฐบาลไทย-ข่าวทำเนียบรัฐบาล-“ยุติธรรม” มอบเงินช่วยเหลือเยียวยาแก่ทายาทคุณตาซาเล้งผู้เสียหายในคดีอาญากว่า ๑ แสนบาท
วันพฤหัสบดีที่ 26 เมษายน 2561
“ยุติธรรม” มอบเงินช่วยเหลือเยียวยาแก่ทายาทคุณตาซาเล้งผู้เสียหายในคดีอาญากว่า ๑ แสนบาท
กระทรวงยุติธรรม มอบเงินช่วยเหลือเยียวยาแก่ทายาทคุณตาซาเล้งผู้เสียหายในคดีอาญากว่า ๑ แสนบาท
ในวันพฤหัสบดีที่ ๒๖ เมษายน ๒๕๖๑ เวลา ๐๙.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานมอบเงินค่าตอบแทนผู้เสียหายในคดีอาญาตามพระราชบัญญัติค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙
ให้แก่นางฉลวย จริตเอก ภรรยา นายประพจน์ มณีพันธ์ และนางสาววนิดา มณีพันธ์ บุตร
ทายาทของนายจรูญ มณีพันธ์ อายุ ๘๒ ปี หรือคุณตาขับรถซาเล้ง
ซึ่งถูกนายนราธร โสตติยัง อายุ ๒๑ ปี ทําร้ายร่างกาย เนื่องจากนายนราธรฯ ขับขี่รถจักรยานยนต์
เฉี่ยวชนกับรถซาเล้งของผู้เสียหาย จนทําให้รถจักรยานยนต์ล้มลงและเกิดความไม่พอใจ
จึงทําร้ายร่างกายของผู้เสียหาย เป็นเหตุให้ผู้เสียหายได้รับบาดเจ็บและเสียชีวิตในเวลาต่อมา
โดยจ่ายค่าตอบแทนฯ ให้แก่ทายาทของผู้เสียหาย เป็นจํานวนเงินทั้งสิ้น ๑๑๕,๒๗๐ บาท ดังนี้
๑. ค่าขาดประโยชน์ทํามาหาได้ในระหว่างที่ไม่สามารถประกอบการงานได้ตามปกติ จํานวน ๕,๒๗๐ บาท
๒. ค่าตอบแทนผู้เสียหายกรณีถึงแก่ความตาย จํานวน ๕๐,๐๐๐ บาท
๓. ค่าจัดการศพ จํานวน ๒๐,๐๐๐ บาท
๔. ค่าขาดอุปการะเลี้ยงดู จํานวน ๔๐,๐๐๐ บาท
โอกาสนี้ ปลัดกระทรวงยุติธรรม ได้กล่าวแสดงความเสียใจกับทายาทผู้เสียหาย
พร้อมทั้งได้เน้นย้ําการดําเนินภารกิจช่วยเหลือเยียวยาผู้เสียหายในคดีอาญา
โดยมอบหมายให้กรมคุ้มครองสิทธิและเสรีภาพ จัดระบบการช่วยเหลือเยียวยาเหยื่ออาชญากรรม
โดยเฉพาะผู้เสียหายที่เข้าไม่ถึงความเป็นธรรมให้ครอบคลุมทั้งการช่วยเหลือทางการเงิน
การให้คําแนะนําและความช่วยเหลือในการดําเนินคดี เช่น การฟ้องร้องคดี การติดตามคดี เป็นต้น
ทั้งนี้ สําหรับประชาชนที่ไม่ได้รับความเป็นธรรมสามารถติดต่อขอรับความช่วยเหลือ
ได้ที่กรมคุ้มครองสิทธิและเสรีภาพ กระทรวงยุติธรรม และสํานักงานยุติธรรมจังหวัดทุกแห่ง
รัฐบาลไทย-ข่าวทำเนียบรัฐบาล-ยุติธรรม จัดสัมมนาการขับเคลื่อนการปฏิรูปกระบวนการยุติธรรม ในมิติงานสอบสวนคดีพิเศษ
วันพฤหัสบดีที่ 5 กรกฎาคม 2561
ยุติธรรม จัดสัมมนาการขับเคลื่อนการปฏิรูปกระบวนการยุติธรรม ในมิติงานสอบสวนคดีพิเศษ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการสัมมนากรมสอบสวนคดีพิเศษกับการขับเคลื่อนการปฏิรูปประเทศด้านกระบวนการยุติธรรม
ในวันพฤหัสบดีที่ ๕ กรกฎาคม ๒๕๖๑ เวลา ๐๙.๐๐ น.
ณ ห้องประชุมวายุภักดิ์ ๖ โรงแรมเซนทรา บายเซนทาราศูนย์ราชการและคอนเวนชันเซ็นเตอร์ แจ้งวัฒนะ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดการสัมมนากรมสอบสวนคดีพิเศษกับการขับเคลื่อนการปฏิรูปประเทศด้านกระบวนการยุติธรรม
โดยมีพันตํารวจเอกไพสิฐ วงศ์เมือง อธิบดีกรมสอบสวนคดีพิเศษ พร้อมด้วยผู้บริหารระดับสูง
หัวหน้าหน่วยงาน ผู้เชี่ยวชาญ และผู้อํานวยการส่วนของกรมสอบสวนคดีพิเศษ เข้าร่วมฯ
เพื่อปรับแนวคิดและกระบวนการทํางานของกระบวนการยุติธรรมยุคใหม่
ให้ประชาชนได้ร่วมเป็นเจ้าของกระบวนการยุติธรรมอย่างแท้จริง ได้รับการปฏิบัติอย่างเท่าเทียม
และมุ่งสร้างระบบการสอบสวนคดีพิเศษที่ประชาชนเชื่อมั่นในความรวดเร็วและถูกต้อง
ตลอดจนทําให้กระบวนการยุติธรรมมีมาตรฐานสากล และมีส่วนสนับสนุนการพัฒนาประเทศ
โอกาสนี้ ปลัดกระทรวงยุติธรรม ได้บรรยายพิเศษเรื่อง กรมสอบสวนคดีพิเศษกับการปฏิรูปกระบวนการยุติธรรม
มีใจความตอนหนึ่งว่า การปฏิรูปกระบวนการยุติธรรมเป็นภารกิจสําคัญที่ต้องดําเนินการ
เพื่อวางรากฐานระบบสังคมของประเทศ ซึ่งต้องวิเคราะห์สภาพปัญหาในลักษณะองค์รวม
ปรับแนวคิดและกระบวนการทํางานให้เกิดประสิทธิภาพและประสิทธิผล
ให้มีความถูกต้องสมบูรณ์และรวดเร็ว อีกทั้งต้องเพิ่มศักยภาพและพัฒนากลไกการให้ช่วยเหลือ
เพื่อให้ประชาชนสามารถเข้าถึงกระบวนการยุติธรรมได้อย่างสะดวก รวดเร็ว
รัฐบาลไทย-ข่าวทำเนียบรัฐบาล-สรรพสามิตปรับปรุงหลักเกณฑ์ภาษีสรรพสามิตสำหรับยาเส้นเพื่อช่วยเหลือเกษตรกรผู้เพาะปลูกและผลิตยาเส้น
วันพุธที่ 16 ตุลาคม 2562
สรรพสามิตปรับปรุงหลักเกณฑ์ภาษีสรรพสามิตสําหรับยาเส้นเพื่อช่วยเหลือเกษตรกรผู้เพาะปลูกและผลิตยาเส้น
กระทรวงการคลังโดยกรมสรรพสามิตเสนอให้มีการพิจารณาปรับลดอัตรายาเส้นเพื่อช่วยเหลือเกษตรกรที่ได้รับผลกระทบจากการปรับอัตราภาษียาเส้น เมื่อวันที่ 7 พฤษภาคม 2562 จากอัตราเดิม 0.005 บาท/กรัม เป็นอัตรา 0.10 บาท/กรัม
นายณัฐกร อุเทนสุต ผู้อํานวยการสํานักแผนภาษี ในฐานะรองโฆษกกรมสรรพสามิต เปิดเผยว่า กระทรวงการคลังโดยกรมสรรพสามิตเสนอให้มีการพิจารณาปรับลดอัตรายาเส้นเพื่อช่วยเหลือเกษตรกรที่ได้รับผลกระทบจากการปรับอัตราภาษียาเส้น เมื่อวันที่ 7 พฤษภาคม 2562 จากอัตราเดิม 0.005 บาท/กรัม เป็นอัตรา 0.10 บาท/กรัม โดยมีรายละเอียด ดังนี้
1) ปรับลดอัตราภาษีตามปริมาณสําหรับเกษตรกรผู้เพาะปลูก หั่นและจําหน่ายและผู้ผลิตรายย่อยที่มีปริมาณการผลิตเฉลี่ยไม่เกิน 12,000 กิโลกรัมต่อปี ให้เสียภาษีในอัตรา 0.025 บาทต่อกรัม สําหรับจํานวนยาเส้นที่เกิน 12,000 กิโลกรัมต่อปี ให้เสียภาษีในอัตรา 0.10 บาท ต่อกรัม ทั้งนี้ การดําเนินการดังกล่าวกําหนดให้มีระยะเวลา 1 ปี ตั้งแต่วันที่ 1 มกราคม 2563 ถึง 31 ธันวาคม 2563โดยหากพ้นกําหนดในช่วงเวลาดังกล่าวต้องเสียภาษีในอัตรา 0.10 บาทต่อกรัม โดยจากฐานข้อมูลการชําระภาษียาเส้น ปีงบประมาณ 2562 พบว่า จากผู้ผลิตยาเส้นที่เป็นเกษตรกรและผู้ผลิตรายย่อยที่ผลิตได้เกิน 12,000 กิโลกรัมต่อปี จํานวนเพียง 15 ราย จากทั้งหมด 10,450 ราย โดยทั้ง 15 รายเป็นผู้ผลิตที่อยู่ในจังหวัดหนองคาย เพชรบูรณ์ และชัยภูมิ ในการลดอัตราภาษีสําหรับกรณีดังกล่าวนี้ มีวัตถุประสงค์เพื่อต้องการช่วยเหลือเกษตรกรผู้เพาะปลูกและผลิตยาเส้น รวมถึงผู้ผลิตยาเส้นรายย่อยที่ได้รับผลกระทบจากการปรับขึ้นอัตราภาษีดังกล่าว ให้สามารถปรับตัวรองรับกับนโยบายของรัฐบาลด้านสาธารณสุขในการลดการบริโภคยาสูบและยาเส้นในอนาคต
2) ดําเนินการแก้ไขเพิ่มเติม โดยปรับแก้ไขการได้รับสิทธิเสียภาษีในอัตรา 0 ให้รวมถึงผู้ค้าคนกลางเพื่อขายเป็นวัตถุดิบให้แก่ผู้ประกอบอุตสาหกรรมยาสูบ
3) กรมสรรพสามิตได้มีการประกาศเรื่อง ขยายกําหนดเวลาในการทําบัญชีและงบเดือนและการยื่นงบเดือนแก่ผู้ประกอบการยาสูบประเภทยาเส้นที่ปลูกและหั่นเอง เพื่อขายเป็นวัตถุดิบให้แก่ผู้ประกอบอุตสาหกรรมยาสูบซึ่งเสียภาษีในอัตราศูนย์ ทั้งนี้ โดยมีวัตถุประสงค์เพื่อลดภาระของเกษตรกรและเน้นการอํานวยความสะดวกให้กับเกษตรกรรายย่อย
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-สธ. ชวน วัยรุ่นยุคใหม่ รักให้เป็น รักให้ปลอดภัย ในวันวาเลนไทน์
วันพฤหัสบดีที่ 14 กุมภาพันธ์ 2562
สธ. ชวน วัยรุ่นยุคใหม่ รักให้เป็น รักให้ปลอดภัย ในวันวาเลนไทน์
กระทรวงสาธารณสุข เผยหญิงไทยวัยเรียน ท้องก่อนวัยอันควร ปีละกว่า 8 หมื่นคน ส่งผลเรียนไม่จบ ไม่มีงานทํา วาเลนไทน์ปีนี้ ชวนวัยรุ่นยุคใหม่ รักให้เป็น รักให้ปลอดภัย ส่งมอบความรักที่สดใส สวยงามในเชิงสร้างสรรค์มีความหมายและมีคุณค่ากับผู้ให้และผู้รับ
นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข กล่าวว่าสํานักอนามัยเจริญพันธุ์ กรมอนามัย กระทรวงสาธารณสุข รายงานข้อมูลอัตราการคลอดของวัยรุ่นในปี 2560 พบว่า วัยรุ่นไทย อายุ 15-19 ปี ตั้งครรภ์และคลอดบุตร 82,019 คน คิดเป็นร้อยละ 12 ของการคลอดทั้งหมดที่มีปีละ 6 แสนกว่าคน และที่น่าเป็นห่วงคือหญิงกลุ่มนี้มีการคลอดซ้ํามากเกือบร้อยละ 11 หรือกว่า 9,000 คนส่วนใหญ่มากกว่าร้อยละ 50 เป็นนักเรียนนักศึกษา ทําให้ต้องหยุดเรียน หรือลาออก ไม่มีอาชีพ ไม่มีรายได้ ไม่มีความพร้อมในการเลี้ยงดูบุตร รวมทั้งผลกระทบต่อสุขภาพ ทั้งการคลอดบุตรน้ําหนักตัวน้อย โรคติดต่อทางเพศสัมพันธ์ เป็นต้น สาเหตุสําคัญของการตั้งครรภ์ก่อนวัยอันควร เกิดจากการขาดความรู้ในการป้องกัน หรือความเข้าใจเรื่องการคุมกําเนิดแบบผิด ๆ
นายแพทย์ไพศาล กล่าวต่อว่า เนื่องในโอกาสวันวาเลนไทน์ (Valentine's Day) 14 กุมภาพันธ์ วันแห่งความรักสากล เป็นเทศกาลที่เหมาะแก่การแสดงความรักและความปรารถนาดีต่อกัน ทั้งความรักของพ่อแม่ แบบครอบครัว แบบเพื่อน หรือแบบคนรัก ขอแนะนําวัยรุ่นยุคใหม่ รักให้เป็น รักให้ปลอดภัย ส่งมอบความรักที่สดใส สวยงาม ตามสไตล์วัยรุ่น และทํากิจกรรมแบบใหม่ในเชิงสร้างสรรค์ อาทิ ชวนกันไปออกกําลังกาย ถ่ายภาพตามสถานที่ต่าง ๆ หรือร่วมกิจกรรมที่จัดขึ้นในวันวาเลนไทน์ตามที่สาธารณะกับเพื่อน ๆ ไม่ไปไหนมาไหนคนเดียว หรือเปิดโอกาสไป 2 ต่อ 2 และหลีกเลี่ยงการดื่มเครื่องดื่มแอลกอฮอล์ เพื่อป้องกันการเกิดเหตุการณ์ที่ไม่คาดคิด
ทั้งนี้ กระทรวงสาธารณสุข ได้มอบให้สํานักอนามัยการเจริญพันธุ์ กรมอนามัย เฝ้าระวัง พร้อมวางแนวทางป้องกันปัญหาการตั้งครรภ์ในวัยรุ่น รวมกับหน่วยงานที่เกี่ยวข้อง อาทิ กระทรวงศึกษาธิการ กระทรวงพัฒนาสังคมและความมั่นคงของมนุษย์ กระทรวงมหาดไทย จัดทําคู่มือการเรียนการสอนเรื่องเพศศึกษาและทักษะชีวิตในวัยเรียน เอกสารแผ่นพับเรื่องเพศคุยได้ในครอบครัว วีดีโอสอนเพศศึกษา สามารถเข้าไปดาวน์โหลดและเรียนรู้ด้วยตัวเองได้ที่เว็บไซต์ rh.anamai.moph.go.th
“ขอให้วัยรุ่นไทยแสดงความรักมุมมองใหม่ในเทศกาลแห่งความรักในปีนี้ เพื่อให้วันวาเลนไทน์เป็นอีกหนึ่งวันพิเศษที่มีความหมายและมีคุณค่า ทั้งกับผู้ให้และผู้รับ ในมิติที่ทันสมัยและน่าจดจํากว่าเดิม” นายแพทย์ไพศาลกล่าว
*********************************** 14 กุมภาพันธ์ 2562
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์ประเด็น "การดำเนินการเกี่ยวกับคดีเด็ก  ตามพระราชบัญญัติคุ้มครองเด็ก พ.ศ.๒๕๔๖"
วันจันทร์ที่ 5 กุมภาพันธ์ 2561
โฆษกกระทรวงยุติธรรม ให้สัมภาษณ์ประเด็น "การดําเนินการเกี่ยวกับคดีเด็ก  ตามพระราชบัญญัติคุ้มครองเด็ก พ.ศ.๒๕๔๖"
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ เพื่อเผยแพร่ในรายการข่าว “เรื่องเด่นเย็นนี้”
ในวันจันทร์ที่ ๕ กุมภาพันธ์ ๒๕๖๑ เวลา ๑๔.๔๕ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ เพื่อเผยแพร่ในรายการข่าว “เรื่องเด่นเย็นนี้”
ในประเด็น “การดําเนินการเกี่ยวกับคดีเด็ก ตามพระราชบัญญัติคุ้มครองเด็ก พ.ศ. ๒๕๔๖”
กรณีแม่ของเด็กแจ้งความดําเนินคดีข้อหาพรากผู้เยาว์และกระทําชําเรา ผู้อํานวยการโรงเรียนแห่งหนึ่ง
ในจังหวัดนครราชสีมา ที่ถูกร้องเรียนมีความสัมพันธ์ชู้สาวกับเด็กนักเรียนหญิง ม.๒ อายุ ๑๔ ปี
โดยกําหนดออกอากาศในวันจันทร์ที่ ๕ กุมภาพันธ์ ๒๕๖๑ เวลา ๑๕.๔๕ น.
ทางสถานีโทรทัศน์ ช่อง ๓๓ HD